U-Cont

U-Cont on suomalainen yritys, jonka toimialaan kuuluvat polttoaineiden jakeluasemat, säiliöt ja palavannesteen varastot.

Historiaa 

U-Contin tarina alkoi Matti Korhosen Pieksämäelle perustamasta yhden miehen korjauspajasta vuonna 1966. Reijo Sistonen tuli yritykseen toiseksi yhtiömieheksi vuonna 1967. Alussa elanto tuli työkoneiden korjauksesta nimellä Konehitsaus Korhonen & Sistonen. Reijo toi kuitenkin mukanaan säiliön valmistuksen taidon, joka loi pohjan U-Contin tulevien vuosien tuotantoon. Yhtiön alkutaipaleella valmistettiin säiliöiden lisäksi muita tuotteita, kuten kiukaita, junanvaunujen korjausta sekä muuta korjaustoimintaa asiakkaan tarpeisiin. Yritys muutti Joroisiin vuonna 1979 ja Muurikka-pannut tulivat yhtiön tuotevalikoimaan 1980-luvun alussa, jolloin aloitettiin niiden valmistus säiliön hukkaosista. Tuohon aikaan myös alkoi yrityksen vientitoiminta Sipako-polttoainekontin vetämänä. Tällöin päävientialueena oli Neuvostoliitto. Vuonna 1988 yrityksen perustaja Matti Korhonen myi osuutensa Reijo Sistoselle joten yrityksen nimi vaihdettiin Savon Konehitsaukseksi. 

1990-luvun alussa yritykselle valmistuivat uudet toimitilat Joroisiin ja samaan aikaan kehitettiin U-cont -ratkaisu polttoaineen jakeluasemien rakentamiseen. U-cont on moduulirakenteinen polttoaineen jakeluasema, joka nopeuttaa asennusaikaa perinteiseen eli erillisellä säiliöalueella ja mittarikentällä varustettuun jakeluasemaan verrattuna huomattavasti. Vuonna 1996 yritys fuusioitui Muurikka Oy:n kanssa ja nimeksi vaihdettiin U-Cont Oy. Hieman myöhemmin perustettiin U-Contille tytäryhtiöt sekä Venäjälle että Puolaan. Vuonna 2000 Muurikka irtautui jälleen erilliseksi yhtiöksi. Viime aikoina yrityksessä on panostettu huomattavasti uusiutuviin energiamuotoihin, minkä seurauksena U-Cont on ollut St1 Biofuelsin kanssa tiiviissä yhteistyössä. Tämän yhteistyön tuloksena St1 Biofuels on rakennuttanut leipomoteollisuuden jätteitä hyödyksi käyttävän liikenne-etanolitehtaan Lappeenrantaan, Närpiöön ja Haminaan, sekä nyttemmin myös Vantaalle ja Lahteen. U-Cont on toiminut näissä jokaisessa projektissa sekä osanvalmistuksessa, että kokoonpanossa.

1960-luku
Alkuaikoina tehtiin säiliöiden ohella monenlaista: saunankiukaita Räväkkä- tuotemerkillä, lauderunkoja, junanvaunujen korjausta ja paljon muuta asiakkaiden kysynnän mukaan.
Ensimmäinen perheiden ulkopuolinen työntekijä Tauno Ritvanen aloitti työt 1968.

1970-luku
Yritys muutti Joroisiin, josta se sai omat tilat vuonna 1979.

1980-luku
Muurikka- muurinpohjapannut tulivat mukaan tuotevalikoimaan vuonna 1982.
Öljykriisi vaivasi 1980-luvun alussa, tästä syntyi Sipako, siirrettävä polttoainekontti. Vientitoiminta sai alkunsa päävientialueena ent. Neuvostoliitto.
U-Contille myönnettiin läänin yrittäjäpalkinto vuonna 1984.
Joroisten kunnan yrittäjäpalkinnon sai U-Cont vuonna 1985.
Vuonna 1988 Matti Korhonen luopui yhtiöosuudestaan ja myi osuutensa Reijo Sistoselle.
Yrityksen nimi muuttui Savon Konehitsaukseksi vuonna 1988.

1990-luku
U-Cont investoi uusiin toimitiloihin laman alla 1990-luvun alussa
1990-luvun alussa kehitettiin U-kontti (englanniksi U-Cont), kompakti jakeluasemapaketti.
U-kontista saatiin ensimmäinen lisenssisopimus Englantiin vuonna 1995.
Savon Konehitsaus sai ISO 9001 sertifikaatin vuonna 1995.
Savon Konehitsaus Oy ja Murikka Oy fuusioituvat syksyllä 1996 ja yritys otti nimen Oy U-Cont Ltd.
Yritykselle myönnettiin Vientitykki-palkinto vuonna 1998 (Itä-Suomi).
U-Cont perusti vientiyrityksen Inuctanin Venäjälle yhteistyössä Tammerneonin ja Autotankin kanssa 1998.
Sukupolvenvaihdoksen viimeisin vaihe oli vuonna 1998, jolloin Jari Sistonen osti Reijo Sistosen osakekannan.

2000-luku
Muurikka irtautui jälleen erilliseksi yhtiöksi vuonna 2000.
U-Cont perusti joint-venture -yhtiöt Puolaan (U-Cont MM) ja Saksaan (U-Cont Deutschland) vuonna 2000.
Uusi piensäiliötehdas valmistui keväällä 2004.
Uhvola-polttoainevarastot tulivat tuotantoon 2004.
Blue Cont -urean jakelulaitteiston kehitystyö alkoi 2005.
Yhteistyö St1 Biofuelsin kanssa etanolitehtaiden osavalmistuksessa ja kokoonpanossa alkoi vuonna 2007. Lappeenrannan etanolitehdas valmistui syksyllä 2007.
Närpiön ja Haminan etanolitehtaat valmistuvat kevät-kesällä 2008.

2010-luku 

 Suuri sopimus Norjalaisen Uno-X -huoltoasemaketjun kanssa ja 100. aseman avaus vuonna 2020
 Suomen ensimmäinen maanpäällisen huoltoasema yhdessä Nesteen kanssa Tuusulan asuntomessualueelle.

Lähteet 
http://www.u-cont.fi

http://www.u-contmm.pl/ 

http://www.tekniikkatalous.fi/metalli/article384021.ece?s=r&wtm=-13032010

Lappeenrannan teknillisen yliopisto energiatekniikan opiskelijan Kandidaattityö U-Contin kehitysprojektista 

Suomalaiset teollisuusyritykset
Joroinen